इसलिये मेरा मानना है कि चुनाव के दौरान जनता को राजनीतिक दलों के द्वारा अपने अथवा प्रतिद्वंद्वी दलों के लिये फैलाये जाने वाले भ्रम से भ्रमित नहीं होना चाहिये, वरन उस दल के पिछले कार्यकाल के आधार पर ही उसका वास्तविक आंकलन करना चाहिये। कौन उस दल में आया, अथवा गया, इससे भ्रमित नहीं होना चाहिये….। प्रत्याशी से अधिक उसका राजनीतिक दल महत्वपूर्ण है। क्योंकि एक अच्छा प्रत्याशी यदि एक बुरे दल में चला जाये या एक बुरा प्रत्याशी एक अच्छे दल में चला जाये तो इससे उस दल में बदलाव नहीं आता, बल्कि उस प्रत्याशी को उस दल के अनुरूप बदलना होता है। और यदि वह वहाँ उस दल की विचारधारा में नहीं ढल पाएगा, तो जल्दी ही उसे उस दल से वापस बाहर निकलना ही पड़ेगा।